มีปจด.เมื่อวันที่ 6-9 กย. และได้มีพสม. กับแฟนเมื่อวานที่ 22 กย. ได้มีการป้องกันสวมถุงยางอนามัย และในวันที่มีเหมือนจะเป็นระยะไม่ปลอดภัย เลยกลัว เลยซื้อยาคุมฉุกเฉินมาทาน ผ่านไปแล้วยังไม่มีเลือดออก แบบนี้ท้องมั้ยค่ะคุณ และปจด.ถัดไปจะอีกนานไหมค่ะ
สวัสดีค่ะ Supansaยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์โดยหลังทานยาคุมฉุกเฉิน อาจมีผลข้างเคียง เช่นมีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรัง โดยไม่จำเป็นต้องเกิดในทุกคน การไม่มีผลข้างเคียงไม่ได้บ่งบอกว่าตั้งครรภ์หรือไม่ตั้งครรภ์ค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก